Den Vest-Sjællandske Avis, 1818-06-27
Man veed forresten ikke nogen diplomatisk Gienstand af Vigtighed, som for Øieblikket beskiæftiger de Europæiske Magter, uden at der siges, at Hertuginden af Parma, Mama Louise staaer i Underhandling med Fyrstinden af Lucca, den forrige Dronning af Etrurien om strax at aftræde hende sine Hertugdømmer, hvilke dog skulle tilfalde denne Regentinde ved hendes Død, da Storhertugen af Toscana skulde saa igien erholde Lucca; Anledningen til Udbredelsen af dette Rygte er at Hds. Majestæt har kiøbt Herskabet Weikersdorff af Friherre v. Doppelhof, hvilket ligger i Nærheden af Baden; man venter hende i Schønbruun den 5te Juni, hun forlod Parma den 22de Mai, og hendes Suite bestaaer af 28 Vogne. Man forsikkrer fra Wien, at Underhandlingerne med det Spanske Hof skulle være ganske bragte til Ende; den Spanske Jnfant, Francesco de Pauli førte dem med megen Jver ved sit Ophold i Wien. Spanien betaler Hertuginde Maria Louise en Million Franker aarlig Rente, hun vil nu opholde sig ved det Keiserlige Hof hos hendes Søn, (den unge Napolcou) dog forbliver han under det Keiser Kongelige Hofs Overopsigt, som vedbliver at lede hans Opdragelse at han skulde være bestemt til den geistlige Stand, som man har udbredet, siges at giendrives derved, at han for nogle Uger siden har faaet Underviisning i at fægte; hans Videlyst og udmærkede Talenter giør ham til en Gienstand for heele den Keiserlige Families Kiærlighed og ømmeste Omsorg. Hs. Majestæt Keiseren har besluttet at skiænke ham de Godser, som Storhertugen af Tofcana eier i Bøhmen, og som han aftræder imod at faae til Erstatning Hertugdømmet Lucca; Jndkomsterne af disse Godser anslaaes til 1,280000 Gylden, og det Keiserlige Hof vedbliver at administrere. dem indtil Prindsen bliver myndig; Godserne skulle overdrages ham under Titel af en Hertug af Hochstedt med Prædikat af Durchlautighed. Der fortælles i Engelske Blade, at man havde sendt hans Portrait til hans Fader, men at man ikke havde tilladt ham at tage derimod. En Major Moodie er kommen med Depescher fra St. Helena, man siger at de skulle have til Formaal at berette: at en Matros, som havde været paa Skibet Northumberland, hvilket bragde Napoleon til St. Helena, skal siden være ankommen med en Ostindiefarer til Øen, hvorhen han om Natten er svømmet fra Skibet, og har derpaa havt en lang Samtale med Napoleon og hans Domestikker. Sir Hudson Lowe, skal have erklæret: at naar ikke strengere Forholdsregler blive tagne for at bevogte hans Statsfange, saa kan han ikke svare til ham, og han har foreslaget iblandt andet, at Ostindiefarerne ikke maae faae Tilladelse til at anlægge ved St. Helena. – Den hemmelige Correspondence hvorfor Grev Lascases blev beskyldt at have indladet sig i paa St. Helena, bestod i at han havde skrevet et Brev til Prinds Lucian Bonaparte i Rom, hvori han havde meddeelt ham en nøiagtig Beretning om Napoleons Reise, Ophold, Levemaade og Behandling paa St. Helena; dette Brev kom i Gouverneuren Sir Lowes Hænder; men Lascases havde gjemt blandt sine Papirer en Afskrift deraf; dog var ogsaa denne i Fare for at tilintetgiøres, da ved hans Ankomst i England, det engelske Politie, paa Lord Bathursts Befaling, bemægtigede sig alle hans Papiirer; da Lascases endelig fik Tilladelse til at opholde sig i Frankfurt, saa fik den engelske Minister ved Forbundsdagen, Hr. Lambs, Ordre af sin Regiering til at overlevere ham alle sine Papiirer, hvor iblandt han da ogsaa forefandt det omtalte Document. Ved Universitetet i Heidelberg studerer for Tiden fire Prindser, nemlig Prindserne af Hildburghausen, af Reus, og af Waldeck, og Prinds Gustaw, som er 18 Aar gammel, er velvoxen, og ligner sin kongelige Slægt; han roses ved Academiet for sin vedholdende Flid, sit rigtige Blik, og sin exemplariske Beskedenhed, siden forrige Aars Begyndelse har han hørt Colleger over den gamle Litteratur og Konst, og over Stats= og RetsVidenskab; man troer at han blot endnu i Sommer vil freqventere Universitetet, og derpaa foretage sig en Reise. - Keiser Alexander kom den første Mai til Odessa, og afreiste til Krim den 4de; han kom fra Terespol ved Bender, hvor der staaer en talrig Armee, som han havde mønstret. Med sit Ophold i Odessa var han meget tilfreds, og sendte derfra en Feldjæger til Paris, med et egenhændigt Brev til Hertugen af Richelien, som har anlagt Odessa, og hvori han bevidner ham sin varme Erkiendtlighed. Keiseren har anviist to Millioner til at bygge en Vandledning og en nye Qvarantaine=Anstalt. Da der ikke gives noget Steenbrud vidt og bredt omkring i heele Omegnen, saa har Keiseren beordret sin Flode i det sorte Hav, at hente Steene dertil fra Krim, ogsaa har han beordret en Bataillon Pionnerer til at arbeide for Staden. Et Jnfanterie Regiment paa 4000 Mand ligger i Staden; og 30 Jnfanterie Regimenter ere i den sidste Tid marscherede til Leiren ved Terespol; ogsaa ligger 15 UhlanRegimenter (tilforn Kosakker), i Omegnen.